laion/Wikipedia-Exotic huggingface dataset:
ברווז שורק לבן-פנים

ברווז שורק לבן-פנים (שם מדעי: Dendrocygna viduata) הוא מין של ברווז שורק המצוי בטבע באפריקה שמדרום לסהרה וכן באמריקה הדרומית באזורים הטרופיים. הוא מצוי כמין פולש גם בפלורידה אליה הופץ בידי האדם. אורכו של ברווז זה 43–48 ס"מ עם מוטת כנפיים הקרובה ל-90 ס"מ. משקלו הממוצע 500–800 גרם. הברווז בעל חזה בצבע ערמוני עם כנפיים כתומות-חומות כהות עם קצוות שחורים, זנב קצר בצבע שחור ובטן אפורה משורטטת בשחור. הצוואר של הברווז שחור והראש לבן עם עיניים שחורות ומקור רחב ושחור למעט הקצה. לברווז רגליים וצוואר ארוכים ובמראם הם דומים לאווזים אך אינם קרובים מבחינה טקסונומית. שני הזוויגים דומים מאוד והצעירים גם דומים אך בעלי נוצות פרועות ואפורות יותר. הברווז מצוי באגמים, גדות נהר ואזורים עשבוניים שונים ברחבי אפריקה ואמריקה הדרומית. הברווז רועה לעיתים קרובות בקהילות שלעיתים מגיעות לאלף פרטים. הוא ניזון בעיקר מעשב, דגניים וצמחי מים אך גם מרכיכות ועוד חסרי חוליות. הברווז מקנן על הקרקע בקרבת המים אך לעיתים גם על ענפי עצים ובקן הנקבה מטילה 8–12 ביצים הבוקעות תוך 26–28 ימים. הברווזים הצעירים נעים במהירות אל תוך המים. מדיה וקבצים בנושא ברווז שורק לבן-פנים בוויקישיתוף ברווז שורק לבן-פנים, באתר ITIS (באנגלית) ברווז שורק לבן-פנים, באתר NCBI (באנגלית) ברווז שורק לבן-פנים, באתר Animal Diversity Web (באנגלית) ברווז שורק לבן-פנים, בבסיס הנתונים ARKive (באנגלית) ברווז שורק לבן-פנים, באתר האנציקלופדיה של החיים (באנגלית) ברווז שורק לבן-פנים, באתר GBIF (באנגלית) ברווז שורק לבן-פנים באתר הרשימה האדומה של IUCN
ברווז קיטור מגלני

ברווז קיטור מגלני (שם מדעי: Tachyeres pteneres) הוא מין ברווז חסר יכולת תעופה ממשפחת הברווזיים. הוא חי בדרומה של אמריקה הדרומית, בדרום צ'ילה לאורך החופים וכן בארכיפלג צ'ילואה וארץ האש, בקצה הדרומי של היבשת. מין זה הוא הגדול מבין ברווזי הקיטור. הוא מגיע לאורך 65–84 ס"מ, מוטת כנפיים של 85–110 ס"מ ומשקל של 3.5-7 ק"ג, כאשר הזכרים מעט יותר גדולים מהנקבות אך דומים להן במראה. מוטת הכנפיים של הברווז קצרה מכדי לאפשר לו לעוף אך מסייעת לו לחתור במהירות במים. צבעו אפור-כחול עם נקודות לבנות לאורך הגוף. הרגליים והמקור הגדול כתומים ובולטים והראש כהה מעט משאר הגוף. העיניים שחורות ומוקפות בטבעת לבנה, ממנה נמשך פס לבן עד אחורי הראש. קצות הכנפיים לבנים וכך גם הזנב. הברווזים חיים סביב חופים או אגמים קטנים ברחבי תפוצתם. תפריטו של הברווז מתבסס על מזון מהחי אותו הוא תופס מתחת למים. הוא ניזון מסרטנים שונים, רכיכות ימיות ומדגים. בעונת הרבייה הוא יאכל חלזונות, חרקים, שטצדאים ושווה-רגלאים. הזכרים אגרסיביים מאוד בעונת הרבייה ויגרשו כל פולש המתקרב לשטחם. בשאר עונות השנה הם מתקהלים לצד עופות מים אחרים. הם מקננים בצמחייה עבותה בקרבת המים, לעיתים בקנים טבעיים או בנקרות נטושות של פינגווינים. הנקבה מטילה 4–11 ביצים הבוקעות תוך 28-40 יום. הצעירים גדלים לצד הוריהם ומתחילים לשחות לאכול מגיל צעיר בכוחות עצמם. הם מגיעים לבגרות מינית בגיל שנתיים עד שלוש. לברווזים הצעירים או הביצים ישנם מספר טורפים: שחפיים, חמסניים, קרקרים, יסעורי ענק ושועלים. לברווזים הבוגרים ישנם מעט טורפים. מדיה וקבצים בנושא ברווז קיטור מגלני בוויקישיתוף ברווז קיטור מגלני, באתר ITIS (באנגלית) ברווז קיטור מגלני, באתר NCBI (באנגלית) ברווז קיטור מגלני, באתר האנציקלופדיה של החיים (באנגלית) ברווז קיטור מגלני, באתר GBIF (באנגלית) ברווז קיטור מגלני באתר הרשימה האדומה של IUCN
אוח פל

אוח פל (שם מדעי: Bubo peli, לעיתים נכלל בסוג Scotopelia) הוא מין של אוח גדול מאוד החי ברחבי אפריקה. אוח זה קרוי על שם החוקר ההולנדי הנדריק פל (אנ') אשר שימש גם כמושל של גינאה ההולנדית. אוח זה הוא מהגדולים שבדורסי הלילה בעולם. הוא מגיע לאורך 51–63 ס"מ, למוטת כנפיים של 153 ס"מ ולמשקל 2-2.3 ק"ג. האוח בעל נוצות חומות-אדומות והבטן בהירה ומנומרת. ינשוף זה מתמחה בדומה למיני הקטופה בתפיסת דגים ויצורים מימיים דומים והוא בעל טפרים חזקות בעלות קרסים המונעים מטרפו להחליק. בניגוד למרבית הינשופיים הוא חסר את השמיעה המחודדת ואת הנוצות הרכות שמשקיטות רעשים, החשובות כ"כ לשאר דורסי הלילה והאוזניים גם לא בולטות כמו אצל שאר האוחים. האוח מצוי בטבע באפריקה שמדרום לסהרה, בעיקר באזורי יערות טרופיים עד גובה 1,700 מטר וגדות נהרות, אגמים וביצות. הוא מתרחק מאזורים יבשים או מחופי הים. הוא נצפה מספר פעמים בניגריה, סנגל, גמביה, גינאה וסיירה לאון ובמרכז אפריקה ממזרח קונגו ולאורך דרום סודאן, סומליה, קניה וטנזניה ודרומה עד לזימבבואה, בוצואנה ודרום אפריקה. אוח זה יוצא לצוד לפנות הערב, ובלילה ולפני הזריחה אם כי בעתות רעב יפעל גם ביום. הוא מחפש בקרבת המים טרף כמו דגים שונים שיכולים להגיע למשקל 2 ק"ג אך בדרך כלל קטנים בהרבה. לעומת מיני הקטופה הפיסקיבורים, אוח זה יכול לגוון אם לא ימצא דגים בצפרדעים ושאר דו-חיים, סרטנים וחרקים גדולים ואף צדפות. כמו כן הוא יחטוף צעירי תניני יאור פגיעים. האוח עוקב אחרי התנודות של המים ואז צולל מענף לעבר טרפו ואוחז בו עם טפריו הגדולות. אוח זה הוא מונוגמי וטריטוריאלי ויתקוף מסיגי גבול. מדיה וקבצים בנושא אוח פל בוויקישיתוף אוח פל, באתר ITIS (באנגלית) אוח פל, באתר NCBI (באנגלית) אוח פל, באתר Animal Diversity Web (באנגלית) אוח פל, בבסיס הנתונים ARKive (באנגלית) אוח פל, באתר האנציקלופדיה של החיים (באנגלית) אוח פל, באתר GBIF (באנגלית) אוח פל באתר הרשימה האדומה של IUCN
דויד בראון ספידבק

דודי בראון ספידבק (באנגלית: David Brown Speedback) היא מכונית ספורט, בתצורת קופה בסגנון גראן טוריסמו מתוצרת יצרנית רכבי היוקרה בסדרות מוגבלות David Brown Automotive (אנ') הבריטית אשר מיוצרת משנת 2014 ועד היום בבריטניה. דגם "דויד בראון ספידבק" הוצג לראשונה במונקו באפריל 2014. מטה ומפעל היצרן ממוקם בכפר "Silverstone" (אנ') במחוז נורת'האמפטונשייר באזור מזרח המידלנדס. מנוע קדמי - אורכי. מנועי בנזין. סוג הנעה: הנעה אחורית. קיבולת מכל דלק - 71 ליטר. תכנון היצרן לייצר עד 100 יחידות מהדגם. מחיר היחידה בבריטניה (דגם "Speedback GT") עומד על 495,000 שטרלינג. מחיר היחידה בבריטניה (דגם "Silverstone Edition" עומד על כ-600,000 שטרלינג (נכון לשנת 2018). "Speedback GT" - מיוצר משנת 2014. "Speedback Silverstone Edition" - מיוצר משנת 2018. תאוצה בין 0–97 קמ"ש היא 4.8 שניות (דגם "Speedback GT"). תאוצה בין 0–97 קמ"ש היא 4.3 שניות (דגם "Speedback Silverstone Edition"). "דויד בראון ספידבק" דגם "GT", שנת 2019 "דויד בראון ספידבק" דגם "GT" "דויד בראון ספידבק" דגם "GT" "דויד בראון ספידבק", שנת 2019 "דויד בראון ספידבק", שנת 2017 "דויד בראון ספידבק" דגם "GT" "דויד בראון ספידבק" דגם "Silverstone Edition", שנת 2018 "דויד בראון ספידבק" דגם "Silverstone Edition", שנת 2018 דויד בראון מיני רימאסטר גראן טוריסמו מדיה וקבצים בנושא דויד בראון ספידבק בוויקישיתוף דויד בראון ספידבק, סרטון באתר יוטיוב דויד בראון ספידבק, סרטון באתר יוטיוב אתר היצרן, דגם speedback-gt (davidbrownautomotive.com/speedback-gt) אתר היצרן, דגם silverstone-edition (davidbrownautomotive.com/silverstone-edition) "דויד בראון ספידבק" auto-motor-und-sport.de/news/david-brown-speedback-gt-2017 "דויד בראון ספידבק" שנת 2019 autocar.co.uk/car-review/david-brown/speedback "דויד בראון ספידבק" roadandtrack.com/new-cars/future-cars/news/a7025/david-brown-automotive-jaguar "דויד בראון ספידבק" דגם "Silverstone Edition" topgear.com/car-news/geneva-motor-show/meet-ps744k-david-brown-speedback-silverstone-edition
דויד בראון מיני רימאסטר

דויד בראון מיני רימאֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶסטֶר (באנגלית: David Brown Mini Remastered) היא מכונית עירונית המוגדרת כמכונית קומפקטית סופרמיני בסגנון "מכוניות רטרו" מתוצרת יצרנית רכבי היוקרה בסדרות מוגבלות David Brown Automotive (אנ') הבריטית אשר מיוצרת משנת 2017 ועד היום בבריטניה. דגם "דויד בראון מיני רימאסטר "מבוסס על דגם "מיני" המקורי, (כולל מידות ועיצוב) מתוצרת מיני (מותג מכוניות) אשר יוצרה בין השנים 1959–2000. בבריטניה. דגם "דויד בראון מיני רימאסטר" הוצג לראשונה במונקו באפריל 2017. מטה ומפעל היצרן ממוקם בכפר "Silverstone" (אנ') במחוז נורת'האמפטונשייר באזור מזרח המידלנדס. 2 דלתות. מנוע קדמי. סוג הנעה: הנעה קדמית. 12 צבעים חיצוניים כולל 3 צבעי גג. פנסי LED. קיבולת מכל דלק - 34 ליטר. מחיר היחידה בבריטניה בטווח של 75,000 - 100,000שטרלינג (נכון למרץ 2019). 1,275 סמ"ק - דגם "דויד בראון מיני רימאסטר" בהשראת "Café Racers". 1,330 סמ"ק - דגם "דויד בראון מיני רימאסטר" בהשראת "מונטה קרלו". תאוצה בין 0-97 קמ"ש היא 8.9 שניות (דגם מנוע 1,275 סמ"ק. תאוצה בין 0-97 קמ"ש היא 11.7 שניות (דגם מנוע 1,330 סמ"ק. "דויד בראון מיני רימאסטר" שנת 2019 "דויד בראון מיני רימאסטר" שנת 2019 "דויד בראון מיני רימאסטר" שנת 2019 "דויד בראון מיני רימאסטר" שנת 2019 "דויד בראון מיני רימאסטר" שנת 2019 "דויד בראון מיני רימאסטר" שנת 2018 "דויד בראון מיני רימאסטר" שנת 2018 "דויד בראון מיני רימאסטר" שנת 2018 מיני (מותג מכוניות) דויד בראון ספידבק מדיה וקבצים בנושא דויד בראון מיני רימאסטר בוויקישיתוף דויד בראון מיני רימאסטר, סרטון באתר יוטיוב דויד בראון מיני רימאסטר, סרטון באתר יוטיוב "דויד בראון מיני רימאסטר" autocar.co.uk/car-news/new-cars/mini-remastered-david-brown-launch-london-motor-show "דויד בראון מיני רימאסטר" autoexpress.co.uk/mini/mini/99789/david-brown-mini-review "דויד בראון מיני רימאסטר" carscoops.com/2019/03/david-brown-automotives-mini-remastered-is-cute-but-very-very-expensive "דויד בראון מיני רימאסטר" דגם "Café Racers" davidbrownautomotive.com/cafe-racers "דויד בראון מיני רימאסטר" דגם monte-carlo davidbrownautomotive.com/monte-carlo
אורי לוי (קצין)

אורי לוי (נולד ב-27 בדצמבר 1978) הוא קצין צה"ל במילואים בדרגת אלוף-משנה. שימש קצין אג"ם של הגיס המטכ"לי וראש מטה פיקוד ההכשרות והאימונים בזרוע היבשה, מפקד עוצבת השרון ומפקד בא"פ לכיש, מפקד בא"ח כפיר ומפקד גדוד נצח יהודה. לוי גדל בקדומים. למד בישיבה התיכונית "בני עקיבא השומרון" שבקרני שומרון ובמכינה קדם-צבאית בני דוד בעלי במחזור ט'. התגייס לצה"ל בשנת 1998, והתנדב ליחידת עוקץ. עבר מסלול הכשרה כלוחם. בתום המסלול יצא לקורס קציני חי"ר. בסיום הקורס שב ליחידה ומונה למפקד צוות. בהמשך שימש כמפקד פלגת לוחמים ביחידה. לאחר 8 שנות שירות ביחידה עבר לחטיבת כפיר, שם מונה למפקד הפלוגה המסייעת בגדוד דוכיפת. לאחר מכן מונה לסגן מפקד גדוד נצח יהודה. בהמשך שימש כסגן מפקד בא"ח כפיר. לאחר מכן שירת כמפקד מחזור בבא"ח כפיר. בשנת 2013 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2014. ב-31 ביולי 2014 מונה למפקד גדוד נצח יהודה, ושירת בתפקיד זה עד אוקטובר 2016. בסיום התפקיד יצא ללימודים. לאחר מכן מונה למפקד בא"ח כפיר, ושימש בתפקיד בין השנים 2017–2019. ב-27 ביוני 2019 הועלה לדרגת אל"ם ומונה למפקד עוצבת השרון ובמקביל למפקד בא"פ לכיש, בתפקידו כמפקד בא"פ לכיש שימש עד 3 באוקטובר 2021 ובתפקידו כמפקד עוצבת השרון שימש עד 5 באוקטובר 2021. בשנת 2021 מונה לקצין אג"ם של הגיס המטכ"לי ולראש מטה פיקוד ההכשרות והאימונים בזרוע היבשה, לאחר סיום תפקידיו בשנת 2023 פרש מצה"ל. באוגוסט 2024 התמנה למנכ"ל "עמינדב" - עמותה בשירות הלאומי האזרחי. לוי מתגורר בירושלים, נשוי לסופרת הילה לוי ואב לארבעה. מדיה וקבצים בנושא אורי לוי בוויקישיתוף שי לוי, ‏הגדוד החרדי מוכיח את עצמו בתרגיל בבקעה, באתר ‏מאקו‏, 2 בפברואר 2015 שי לוי, ‏הגדוד החרדי מוכיח את עצמו בתרגיל בבקעה, באתר ‏מאקו‏, 2 בפברואר 2015 מיכאל אוריה, כך מכשירים את דור הלוחמים הבא של חטיבת כפיר, אתר צה"ל, 26 ביולי 2018 אסף משניות, ריבונות על יבש, באתר ערוץ 7, 18 ביוני 2020
חפץ חשוד

חפץ חשוד הוא חפץ שאין ודאות לגבי תוכנו, ושקיים חשד שהוא מכיל מטען חבלה או חומר נפץ. על פי הוראות משטרת ישראל, יש להתרחק מחפץ חשוד במרחק של עד 50 מטר (מאחורי מחסה) או 100 מטר בשטח עירוני ומרחק של עד 150 מטר בשטח פתוח, ולדווח על האירוע למוקד המשטרה. רק חבלן משטרה רשאי לטפל בחפץ החשוד. המושג נכנס לשימוש באוקטובר 1967 לאחר שתושבת מזרח ירושלים הניחה מטען חבלה בקולנוע ציון שהתגלה בעוד מועד. בשנות ה-70 וה-80 של המאה ה-20 היו פזורים ביישובים בישראל "מתקנים לקליטת חפצים חשודים" שכונו גם "בורות ביטחון". מתקנים אלה היו לרוב מבנה תת-קרקעי מדופן בטון, מכוסה במכסה נתיק. עסקים שונים חויבו בהקמת מתקנים אלו על פי חוק רישוי עסקים התשכ"ח-1968, לפי מפרט אחיד 130. עם התפתחות הטכנולוגיה, מתבצע הטיפול בחפצים החשודים באמצעות רובוט חבלה, הנשלט בשלט רחוק, הכולל מצלמות וזרוע עם צבת. לרוב השיטה הפשוטה והבטוחה מכולן לנטרול חפץ חשוד, היא פיצוץ מבוקר באזור מאובטח. שיטה נוספת היא פירוק החפץ מבלי לגרום לפיצוצו. מדיה וקבצים בנושא חפץ חשוד בוויקישיתוף הטיפול בחפץ חשוד בידי איש משטרה שאיננו חבלן, פקודת משטרת ישראל מס' 12.04.01, פורסם 1 באפריל 1993 הטיפול בחפץ חשוד המובא ליחידת משטרה, פקודת משטרת ישראל מס' 12.04.02, פורסם 1 באפריל 1993 חפץ חשוד, מצגת אב להדרכה במוסדות חינוך, משרד החינוך אתה יודע ואת יודעת, בחפץ חשוד אסור לגעת, סרטון באתר יוטיוב דוגמאות לדרישות החוק: תנאים מיוחדים לפי סעיף 7 לחוק רישוי עסקים תשכ"ח - 1968 לעסק לפי פריט 10.7 בצו רישוי עסקים - "שעשועים", לפי סעיף 7 לחוק רישוי עסקים תשכ"ח 1968 -לעסק לפי פריט 7.7 ה' בצו רישוי עסקים: "אמפיתיאטרון", מפרט 130 - מתקן לקליטת חפצים חשודים ישי הולנדר, ‏עת לכל חפץ - החפצים הכי ישראלים שיש: בור בטחון, בעיתון מקור ראשון ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
בראד דייוויס (כדורסלן)

בראדלי ארנסט "בראד" דייוויס (באנגלית: Bradley Ernest "Brad" Davis; נולד ב-17 בדצמבר 1955) הוא כדורסלן עבר אמריקאי, אשר היה פעיל בין השנים 1977–1992. ממוצעיו הכוללים לאורך 15 עונותיו בליגת ה-NBA הם 8.2 נקודות, 1.9 ריבאונדים ו-4.9 אסיסטים למשחק. בנובמבר 1992 הופרשה גופייתו, עם המספר "15", על ידי קבוצת דאלאס מאבריקס. בין השנים 1992–1996 ו-1999–2018 שימש כעוזר מאמן עבור המאבריקס. דייוויס נולד במינאקה שבמערב פנסילבניה, ובין השנים 1974–1977 למד באוניברסיטת מרילנד. בעונתו הראשונה בקבוצת הכדורסל של האוניברסיטה העפיל עמה לשלב רבע גמר טורניר אליפות המכללות ("NCAA Elite Eight"), הודות ליכולת טובה של כוכב הקבוצה ג'ון לוקאס. לאורך תקופתו בקבוצה קלע 12.2 נקודות וחילק 5.1 אסיסטים בממוצע למשחק, תחת המאמן חבר היכל התהילה לעתיד לפטי דריסל. בדראפט ה-NBA‏ 1977 נלקח דייוויס בבחירה ה-15, על ידי לוס אנג'לס לייקרס. לאחר 33 משחקים בלבד שוחרר מהלייקרס, ועד שנת 1980 שיחק לתקופות קצרות עבור אינדיאנה פייסרס ויוטה ג'אז מה-NBA, וכן עבור "גרייט פולס סקיי" מליגת ה-WBA ו"אנקורג' נורת'רן נייטס" מליגת ה-CBA. בדצמבר 1980 הצטרף לדאלאס מאבריקס, לקראת עונת הבכורה של המועדון ב-NBA. ב-5 עונותיו הראשונות בדאלאס שימש כרכז הפותח, ורשם ממוצעים של 11.2 נקודות ו-6.8 אסיסטים למשחק, וב-7 העונות הבאות קלע 6.7 נקודות ומסר 3.8 אסיסטים למשחק כמחליפו מהספסל של דרק הרפר. בעונת 1984/1985 כמעט והיה השחקן הראשון בליגה שנכלל ב"מועדון ה-50-40-90", כאשר קלע ב-50.5% מהשדה, ב-40.9% מהשלוש וב-88.8% מקו העונשין. בעונת 1987/1988 העפיל עם המאבריקס לגמר האזור המערבי, לראשונה בתולדות המועדון, אך הקבוצה הפסידה מול לוס אנג'לס לייקרס בתוצאה 3–4. באפריל 1992 פרש ממשחק, לאחר 12 עונות רצופות בדאלאס. באותה העת הוביל את שחקני המועדון במספר משחקים (883) ובמספר אסיסטים (4,524) בקבוצה. מיד עם פרישתו ממשחק הצטרף לצוות האימון של המאבריקס, תחת המאמן הראשי ריצ'י אדובאטו, וב-3 העונות הבאות נשאר בתפקיד זה תחת גאר הרד, קווין באקנר ודיק מוטה. באותה תקופה שימש במקביל כפרשן של משחקי הקבוצה בטלוויזיה וברדיו המקומיים. בין השנים 1999–2018 היה עוזר מאמן בדאלאס אשר התמקד ב"פיתוח שחקנים", תחת המאמנים דון נלסון, אייברי ג'ונסון וריק קרלייל. בעונת 2010/2011 זכה עם המאבריקס באליפות ה-NBA, כעוזר מאמן. מדיה וקבצים בנושא בראד דייוויס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות ה-NBA של דייוויס, באתר basketball-reference.com סטטיסטיקות המכללות של דייוויס, באתר sports-reference.com רשימת הנבחרים בדראפט 1977, באתר basketball-reference.com שחקני המאבריקס הנשכחים: בראד דייוויס, באתר thesmokingcuban.com,‏ 21 במרץ 2018 סטטיסטיקות האימון של דייוויס, באתר basketball-reference.com
ספריית בודמר

ספריית בודמר (באנגלית: Bodmer Library) היא ספרייה ומוזיאון הממוקמת בקולוגני, שווייץ. הספרייה הוקמה בשנות העשרים על ידי אספן הספרים מרטין בודמר. אוסף הספרייה מכיל כ-160,000 פריטים הכולל לוחות חימר ומסמכים וגיליונות מוזיקליים מקוריים הכתובים בכתה יד. בין פריטי המקום הוא העותק העתיק ביותר של הבשורה על-פי יעקב, תנ"ך גוטנברג, המהדורה המודפסת הראשונה של 95 התזות, עותק של עקרונות מתמטיים של פילוסופיית הטבע שהיה שייך לגוטפריד וילהלם לייבניץ, עותק של נתן החכם הנכתב בכתב ידו של הסופר גוטהולד אפרים לסינג ועותק של אחת היצירות הראשונות של שייקספיר שעברה לאחר מכן דיגיטציה. ב-1999 אורגן במקום תערוכה מיוחדת של יצירות נבחרות מתוך הספרייה. ב-2003 בניין הספרייה עוצב מחדש. מדיה וקבצים בנושא ספריית בודמר בוויקישיתוף אתר האינטרנט הרשמי של ספריית בודמר
מכבי רעננה (כדורסל נשים)

מכבי רעננה היא קבוצת כדורסל נשים ישראלית מהעיר רעננה, המתמודדת בליגה הלאומית. הקבוצה מארחת את משחקי הבית שלה באולם היכל הספורט אביב ברעננה. בעבר (2004-2012) הקבוצה הייתה מאוחדת עם בנות הרצליה. קבוצת כדורסל הנשים הוקמה בשנות ה-80. בשנות ה-90 התחזקה הקבוצה, ובתחילת שנות ה-2000 לקחה הקבוצה 2 גביעי מדינה רצופים (בעונות 1999/2000 ו-2000/2001). מכבי רעננה התאחדה באוגוסט 2004 עם קבוצת בנות הרצליה. הקבוצה המאוחדת נקראה בתחילה בנות רעננה הרצליה ובהמשך השם הוחלף והקבוצה נקראה בנות השרון, בדיוק כמו במקרה של קבוצת הגברים שגם היא נוצרה מאיחוד של הערים רעננה והרצליה ונקראה בני השרון. בסיום עונת 2011/12 פורק האיחוד, הרצליה קבלה קבוצה אחת מהאיחוד בליגה הלאומית ושינתה את שמה חזרה ל"בנות הרצליה" ומכבי רעננה התפצלה גם היא חזרה ונשרה לליגה הלאומית. בשנים שלאחר מכן לא הצליחה הקבוצה להתרומם ולהעפיל לליגת העל, עד סיום עונת 2015/2016 אז עלתה חזרה לליגת העל, שם היא משחקת מאז. לקבוצה מחלקת נערות ובית ספר לכדורסל של אגודת "מכבי רעננה" בו פעילות מאות נערות וילדות, ומחלקת הילדות והנערות שלה נחשבת לאחת המחלקות הבולטות בארץ בפיתוח שחקניות בשכבת ילדות ונערות. בעונת 2015/2016 זכתה קבוצת הנערות של המועדון בגביע המדינה, בעונת 2017/2018 זכתה קבוצת הנערות בדאבל (גביע המדינה ואליפות המדינה בשכבת נערות) ובעונת 2018/2019 זכתה קבוצת הילדות של המועדון בגביע המדינה. ליגת העל: סגנית (1): 2001/2002 גביע המדינה: זכייה (2): 1999/2000, 2000/2001 גביע האיגוד: זכייה (1): 2018/2019 פרופיל הקבוצה באתר מנהלת הליגה קבוצה ברשת הפייסבוק מכבי רעננה נערות ברשת הפייסבוק מערכת ONE, ‏בקלות: מכבי רעננה מחזיקת גביע המדינה לנערות, באתר ONE‏, 18 באפריל 2016 כדורסל נערות: מכבי רעננה זכתה באליפות עד גיל 16 והשלימה דאבל, mynet רעננה, 28 במאי 2018 מכבי רעננה היא מחזיקת גביע המדינה לילדות לעונת 2018/19, אתר איגוד הכדורסל, 28 באפריל 2019
פיאט קרונוס

פיאט קרונוס (באיטלקית: Fiat Cronos) היא מכונית משפחתית מתוצרת יצרנית הרכב הארגנטינאית FCA AUTOMOBILES ARGENTINA S.A חברת בת של התאגיד רב-לאומי אמריקאי-איטלקי Fiat Chrysler Automobiles (אנ') (FCA) (באיטליה: קונצרן הרכב האיטלקי פיאט) אשר מיוצרת משנת 2018 ועד היום בארגנטינה. דגם ה-"פיאט קרונוס" פותח על ידי מרכז "R&D FCA Brazil center", חברת בת של פיאט אשר מפתחת דגמי מכוניות לשוקי אמריקה הדרומית. דגמי "פיאט קרונוס" יועדו לשוקי אמריקה הלטינית. דגמי "פיאט קרונוס" משווקים מפברואר 2018 בברזיל וארגנטינה. 4 דלתות. 5 נוסעים. 2 סוגי מנועים: מנועי בנזין, מנועי אתנול. מנוע קדמי רוחבי. סוג הנעה: הנעה קדמית. קיבולת מכל דלק - 48 ליטר. צמיגים: 175/65 R 14 (דגם 1.3 ליטר), 195/55 R 16 - 205/45 R 17 (מנוע 1.7 ליטר). בשנת 2018 שווקו בארגנטינה 11,601 יחידות, ובברזיל 24,276 יחידות. בסך הכל שווקו 35,877 יחידות. בין 0–100 קמ"ש היא 11.5 שניות (דגם 1.3 ליטר, מנוע בנזין). בין 0–100 קמ"ש היא 9.9 שניות (דגם 1.7 ליטר, מנוע בנזין). בין 0–100 קמ"ש היא 11.0 שניות (דגם 1.7 ליטר, מנוע אתנול). "פיאט קרונוס", שנת 2019 "פיאט קרונוס", שנת 2018 פיאט פיאט דונה פיאט ארגו מדיה וקבצים בנושא פיאט קרונוס בוויקישיתוף אתר האינטרנט הרשמי של פיאט קרונוס (בפורטוגזית) פיאט קרונוס, סרטון באתר יוטיוב פיאט קרונוס, סרטון באתר יוטיוב פיאט קרונוס - אתר היצרן(הקישור אינו פעיל) (fiat.com.ar/content/fiat-cronos) "פיאט קרונוס" autoblog.com.ar/2018/02/08/apuntes-del-lanzamiento-del-fiat-cronos פיאט קרונוס" motor1.uol.com.br/news/176080/flagra-fiat-x6s-argo-sedan-segue-testes-com-menos-camuflagem פיאט קרייזלר השקיעה בארגנטינה 500 מיליון דולר corriere.it/economia/16_aprile_05/fiat-chrysler-auto-argentina-investimento-500-marchionne-macri "פיאט קרונוס" - תמונה רשמית wheels.iconmagazine.it/novita/news/fiat-cronos-fotografie "פיאט קרונוס" quatrorodas.abril.com.br/noticias/novo-fiat-cronos-confira-todas-as-versoes-e-equipamentos "פיאט קרונוס" - מבחן דרכים autocosmos.com.ar/catalogo/vigente/fiat/cronos
לוקה ואלדשמידט

ג'יאן-לוקה ואלדשמידט (גרמנית: Gian-Luca Waldschmidt, נולד ב-19 במאי 1996 בזיגן שבגרמניה) הוא כדורגלן גרמני המשחק בפ.צ. קלן בעמדת החלוץ. ואלדשמידט החל את קריירת הבוגרים שלו באיינטרכט פרנקפורט מהבונדסליגה בשלהי עונת 2014/15, בהפסד 0–2 של פרנקפורט לבורוסיה דורטמונד, ועד לסיום עונה זו ערך שתי הופעות נוספות, כשעד אז שיחק בעיקר בנוער ובקבוצת המילואים. בעונת 2015/16 ואלדשמידט ערך 12 הופעות ליגה במדי פרנקפורט, אך לא הצליח לתקוע יתד בהרכב. בקיץ 2016 עזב ואלדשמידט את פרנקפורט וחתם בהמבורג ששיחקה בבונדסליגה. בעונת 2016/17 הבקיע ואלדשמידט את שער הבכורה שלו בקבוצה בוגרת, בניצחון 0–4 על פ.צ. האלשר במסגרת הגביע הגרמני. בבונדסליגה ערך ואלדשמידט 14 הופעות באותה עונה במדי המבורג, והבקיע שער אחד שהתברר כשער קריטי, בדקה ה-88 של מחזור הסיום מול וולפסבורג, בו ניצחה המבורג 1–2. שער זה השאיר למעשה את המבורג בבונדסליגה באופן ישיר, ושלח את וולפסבורג להתמודד במשחקי מבחן על הזכות להישאר בבונדסליגה. בעונת 2017/18 ואלדשמידט הפך לשחקן חשוב יותר במערך של המבורג, כשערך 21 הופעות ליגה והבקיע שער אחד, אך לא הצליח הפעם למנוע את נשירת הקבוצה לבונדסליגה השנייה, לראשונה בהיסטוריית המועדון. בקיץ 2018, לאחר ירידת הליגה עם המבורג, עבר ואלדשמידט לפרייבורג מהבונדסליגה, שם שיתף פעולה בהתקפה עם נילס פטרסן ועם וינצ'נצו גריפו. ואלדשמידט רשם עונת בכורה מוצלחת במיוחד ב-2018/19, בה הבקיע תשעה שערי ליגה. את שער הבכורה שלו בפרייבורג הבקיע ואלדשמידט במחזור השלישי של עונת 2018/19, בתיקו 3-3 מול שטוטגרט. ואלדשמידט ופרייבורג רשמו הישג נאה כשסיימו את העונה במקום ה-13 בבונדסליגה. בעונת 2019/20 הבקיע ואלדשמידט חמישה שערי ליגה עבור פרייבורג, וסיים עם הקבוצה במקום השמיני המפתיע. ב-14 באוגוסט 2020 חתם בבנפיקה ליסבון לארבע שנים. בהופעת הבכורה שלו במועדון, הבקיע ואלדשמידט צמד מול פמליקאו בניצחון 1–5 במסגרת ליגת העל הפורטוגזית. בעונתו הראשונה כבש 10 שערים ב-38 הופעות. ב-22 באוגוסט 2021 חזר לגרמניה וחתם בוולפסבורג. ב-2 באוקטובר כבש שער בכורה בהפסד 1–3 לבורוסיה מנשנגלדבאך. ואלדשמידט שיחק בכל הנבחרות הצעירות של גרמניה, ובשנת 2019 זומן לסגל נבחרת גרמניה בכדורגל עד גיל 21 לאליפות אירופה בכדורגל עד גיל 21 - 2019 שנערכה באיטליה. ואלדשמידט רשם טורניר מצוין ברמה האישית, וסיים אותו כמלך השערים עם שבע הבקעות, ובכך שבר את שיא האליפות של בן ארצו פייר ליטברסקי משנת 1982. עם זאת, ואלדשמידט סיים עם גרמניה רק במקום השני בטורניר זה, לאחר הפסד 1–2 בגמר לספרד. ב-9 באוקטובר 2019 ערך ואלדשמידט את הופעת הבכורה שלו במדי נבחרת גרמניה הבוגרת, כששיחק 90 דקות בתיקו 2-2 מול ארגנטינה במשחק ידידות. את שער הבכורה שלו בנבחרת הבוגרת הבקיע ואלדשמידט בתיקו 3-3 מול טורקיה במשחק ידידות באוקטובר 2020. מלך השערים של אליפות אירופה בכדורגל עד גיל 21 - 2019 מדיה וקבצים בנושא לוקה ואלדשמידט בוויקישיתוף לוקה ואלדשמידט, באתר Transfermarkt לוקה ואלדשמידט, באתר Fussballdaten.de (בגרמנית) לוקה ואלדשמידט, באתר Soccerway לוקה ואלדשמידט, באתר BDFutbol לוקה ואלדשמידט, באתר WorldFootball.net לוקה ואלדשמידט, באתר National Football Teams לוקה ואלדשמידט, באתר FootballDatabase.eu
מרטין אולסון

מרטין טוני ואיקה אולסון (בשוודית: Martin Tony Waikwa Olsson; נולד ב-17 במאי 1988) הוא כדורגלן שוודי המשחק במאלמה מליגת העל השוודית בעמדת המגן השמאלי. מרטין, הוא אחיו התאום של הכדורגלן מרקוס אולסון. אולסון נולד ביבלה שבשוודיה, לאב שוודי ולאם ממוצא קנייתי. אולסון התחיל את הקריירה שלו במחלקת הנוער של הוגבורג. בינואר 2006 הצטרף למחלקת הנוער של בלקברן רוברס. ב-30 באוגוסט 2007, אולסון ערך את הופעת הבכורה שלו בקבוצה הבוגרת בניצחון 0-2 נגד מייפה במסגרת מוקדמות גביע אופ"א. ארבעה חודשים לאחר מכן, אולסון ערך את הופעת הבכורה שלו בפרמייר ליג בניצחון 1-2 נגד דרבי קאונטי. בסיום עונת 2007/2008, אולסון נבחר לכדורגלן הצעיר של העונה בבלקברן. במאי 2008 חתם על חוזה לארבע שנים בקבוצה. ב-24 בספטמבר 2008 אולסון הבקיע את שער הבכורה שלו במשחק במסגרת גביע הליגה האנגלי נגד אברטון. ביוני 2010 אולסון חתם על חוזה חדש בקבוצה שמשאיר אותו בקבוצה עד שנת 2015. ב-10 ביולי 2013 אולסון חתם לארבע עונות בנוריץ' סיטי מהפרמייר ליג. ב-27 באוגוסט אולסון הבקיע את שער הבכורה שלו בקבוצה במשחק במסגרת גביע הליגה נגד בורי. בתום העונה, ירדה נוריץ' לליגה השנייה. במחזור הפתיחה של עונת 2014/2015, אולסון הורחק לאחר שספג כרטיס אדום שנים. בנוסף, הואשם אולסון בהתנהגות בלתי הולמת כלפי השופט שהרחיק אותו. כתוצאה מכך, אולסון הורחק לשלושה משחקים נוספים ונקנס ב-3,000 פאונד. ב-13 בספטמבר 2014 אולסון הבקיע את שער הבכורה שלו בקבוצה בניצחון 2-4 נגד קארדיף סיטי. חוץ משלושת המשחקים מהם הורחק, אולסון השתתף בכל משחקי הקבוצה עד תום העונה. בנוסף, נוריץ' חזרה לפרמייר ליג. ב-17 בינואר 2017 אולסון חתם בסוונסי סיטי תמורת 4 מיליון פאונד. ב-12 בפברואר 2017 אולסון הבקיע את שער הבכורה שלו בקבוצה בניצחון 0-2 נגד לסטר סיטי. בינואר 2021, אולסון חתם בהאקן. בצעירותו, אולסון שיחק בנבחרות הצעירות של שוודיה. במאי 2010, אולסון זומן לסגל נבחרת שוודיה. ב-6 בספטמבר 2011 אולסון ערך את הופעת הבכורה שלו בנבחרת בניצחון 0-5 נגד סן מרינו. אולסון נכלל בסגל הנבחרת לקראת יורו 2012, יורו 2016 ומונדיאל 2018. נוריץ' סיטי פלייאוף העלייה של הפוטבול ליג צ'מפיונשיפ: 2015 מדיה וקבצים בנושא מרטין אולסון בוויקישיתוף מרטין אולסון, באתר Transfermarkt מרטין אולסון, באתר Soccerway מרטין אולסון, באתר BDFutbol מרטין אולסון, באתר WorldFootball.net מרטין אולסון, באתר National Football Teams מרטין אולסון, באתר FootballDatabase.eu